**VEDTÆGT**

for

Kirkegårde i Øls-Hørby-Døstrup pastorat

Provsti: Hobro -Mariager

Kommune: Mariagerfjord Stift: Aarhus

**A. Kirkegårdens bestyrelsesforhold**

**§ 1.** Kirkegården bestyres af Øls-Hørby-Døstrup menighedsråd.

**§ 2.** Henvendelser vedrørende kirkegården, herunder spørgsmål om erhvervelse eller fornyelse af brugsret, spørgsmål vedrørende nedsættelse af kister og urner samt klager vedrørende kirkegårdens drift m.v. rettes til graveren ved den aktuelle kirke/menighedsrådet.

**B. Gravsteder**

**§ 3.** Den bestående tradition med kistens anbringelse i retningen øst-vest bevares så vidt muligt.

**§ 4.** Størrelsen på et kistegravsted for en voksengrav skal være 1,3 m x 2,6 m.

**§ 5.** Størrelsen på et urnegravsted er 1,2 m x 1,2 m.

**§ 6**. For alle gravminder gælder, at fundamentet skal udføres så forsvarligt, at der ikke kan opstå fare ved at gravsætte i et tilstødende gravsted.

*Stk. 2.* Gravstedsindehaveren skal sikre, at gravminder på gravstedet ikke udgør en fare for hverken ansatte eller besøgende.

**C. Gravstedernes indhegning**

**§ 7.** Gravstederne må ikke uden menighedsrådets godkendelse hegnes med andet end hækplanter.

*Stk. 2.* Alle levende hække plantes, vedligeholdes og klippes ved menighedsrådets foranstaltning, og sådanne hække er kirkegårdens ejendom.

*Stk. 3.* Gravstedsindhegninger af træ- eller jerngitterværk, murværk, stensætning eller lignende skal holdes sømmeligt ved lige af gravsteds-indehaveren.

Stk.4 Hvis bestående beplantninger på gravstederne ved deres højde eller udbredelse skønnes at være til ulempe, kan menighedsrådet forlange dem beskåret eller fjernet.

**D. Bestemmelser vedrørende de enkelte afdelinger**

**§ 8.** Kirkegården er inddelt i:

1) Traditionelle gravsteder.

2) Urnegravsteder.

3) Plade i plæne; kiste eller urne.

4) Opretstående gravsten i plæne i Døstrup

5) Anonymt urnegravsted.

6) Skovkirkegård i Øls.

Stk 1. Plade i plæne:

 Plade 40x60 cm. granitsten med indgraverede bogstaver.

 Opretstående gravsten i plæne max. 70 cm i bredden.

 Der kan placeredes 1-2 granit nedfældet gravvaser til buketter.

 Der må ikke plantes blomster/planter.

 I græsslånings perioden må graveren fjerne div. Pynteting.

 Anonymt urnegravsted:

 Buketter ligges ved mindesten.

 Der må ikke plantes blomster/planter.

 Skovkirkegård:

 Plade 40x60 cm. granitsten med indgraverede bogstaver.

 Der må ikke plantes/sættes buketter.

Stk. 2 Begravelser/bisættelser kan normalt finde sted på hverdage/lørdage.

**E. Fredningstider**

**§ 9.** Fredningstiden for et kistegravsted er 25 år. Fredningstiden for børnegrave er 25 år.

*Stk. 2.* Fredningstiden for et gravsted, hvor der er nedsat en kiste af vanskeligt nedbrydeligt materiale som fx egetræ eller zink, er 50 år.c

**§ 10.** Fredningstiden for et urnegravsted er 10 år, dog 20 år for porcelænsurne.

Stk. 1. Gravsatte kister kan ikke flyttes. Flytning af gravsatte urner må kun foretages efter forud indhentet tilladelse fra menighedsrådet.

**F. Erhvervelse af gravsted**

**§ 10.** Når der udlægges et gravsted, sørger menighedsrådet for, at der udfærdiges et gravstedsbrev.

*Stk. 2.* Ved senere begravelser eller urnenedsættelser i gravstedet sørger menighedsrådet for, at der sker påtegning herom på gravstedsbrevet.

**§ 11.** Begæring om erhvervelse af brugsret til et gravsted skal imødekommes til begravelse af en person som:

1) har bopæl i sognet

2) er udensognsboende og har en særlig tilknytning til sognet eller kirkegården.

*Stk. 2.* Der kan tillige erhverves brugsret til et gravsted til begravelse af andre udensognsboende. Menighedsrådet kan dog afvise dette, hvis det er nødvendigt af hensyn til den nuværende eller fremtidige betjening af sognets beboere.

**§ 12*.*** Retten til udlægning af et gravsted i medfør af § 10 omfatter erhvervelse af brugsret for en fredningsperiode til et gravsted med én gravplads - hvis der er efterlevende ægtefælle eller registreret partner, dog med to gravpladser. Gælder ikke i ”anonyme fællesgrav”
*Stk. 2.* Erhvervelse af et gravsted kan ske for mere end én brugsperiode. Ved aftalens indgåelse kan der betales for vedligeholdelse for samtlige brugsperioder.
*Stk. 3.* Der kan erhverves brugsret/reservation af et gravsted, selvom der ikke aktuelt er en begravelse. Det er obligatorisk at lade kirkegården renholde gravstedet ved årlig betaling, indtil ibrugtagning.

**§ 13.** Ved begravelse eller urnenedsættelse i et bestående gravsted skal brugsretten til gravstedet om nødvendigt forlænges for det tidsrum, hvormed fredningstiden efter den seneste begravelse eller urnenedsættelse overstiger den løbende brugsperiode.

**§ 14.** Gravstedsretten kan kun overdrages til andre med menighedsrådets samtykke.

**G. Fornyelse/ nedlæggelse af gravsted**

**§ 15.** Når brugsretten til et gravsted udløber, har indehaveren ret til at få fornyet brugsretten til gravstedet. Retten til at forny brugsretten til et gravsted kan begrænses, hvis en af provstiudvalgets godkendt reguleringsplan inddrager gravstedet helt eller delvist.
*Stk. 2.* Har indehaveren af brugsretten til et gravsted ikke henvendt sig før brugsperiodens udløb, sender menighedsrådet en påmindelse om, at brugsretten udløber 31. dec. indeværende år, at der er mulighed for at forny brugsretten til gravstedet, og at henvendelse herom skal ske til menighedsrådet snarest og senest 1 måned før brugsperiodens udløb.
*Stk. 3.* Hvis indehaveren ikke henvender sig inden svarfristens udløb, sender menighedsrådet en ny påmindelse, hvoraf det fremgår, at hvis menighedsrådet ikke har modtaget ønske om fornyelse af brugsretten til gravstedet inden brugsperiodens udløb, overgår gravstedet til kirkegården, og at indehaveren har ret til - i op til 3.mdr. efter gravstedets udløbsdato - at fjerne planter og gravminder.

**§ 16.** Modtager menighedsrådet meddelelse om, at gravstedet ikke ønskes fornyet, underskriver gravstedsindehaveren en erklæring hvoraf fremgår, at gravstedsindehaveren handler på vegne af samtlige brugsberettigede, og at alle er enige om dispositionen.
*Stk. 2.* Hvis menighedsrådet ikke modtager den i stk. 1, nævnte erklæring, placeres et skilt på gravstedet med oplysning om, at gravstedet er udløbet, og at pårørende kan henvende sig til menighedsrådet. Har ingen henvendt sig efter 1½ år, kan gravstedet nedlægges.

Stk. 3.Nedlæggelse af gravsteder kan kun ske efter udløbet af fredningstiden fra den senest stedfundne begravelse/urnenedsættelse.

 Ellers sender meninghedsrådet regning for opgravning af planter, flytning af gravsten osv.

**H. Gravstedernes vedligeholdelse**

**§ 17.** Menighedsrådet sørger for vedligeholdelsen af kirkegårdens fælles indhegning, arealer og adgangsveje samt eventuelle bygninger på kirkegårdens fællesarealer. Menighedsrådet sørger endvidere for vedligeholdelsen af alle indhegninger på kirkegårdene.

**§ 18.** For ⹂plader/gravsten i plænenˮ , ⹂anonymt urnegravstedˮog ”skovkirkegård” gælder, at der i forbindelse med erhvervelsen af et gravsted samtidig skal indgås en aftale med menighedsrådet om vedligeholdelsen af gravstedet mod betaling.

**§ 19.** Vedligeholdelsen af gravstederne på ⹂traditionelt gravstedˮ og ⹂urnegravstedˮ påhviler gravstedsindehaveren, medmindre der indgås en aftale med menighedsrådet om vedligeholdelsen af gravstedet mod betaling.

**§ 20.** Den, der har brugsret til et gravsted, skal sørge for, at gravstedet bliver holdt i sømmelig stand.
*Stk. 2.* Opfyldes pligten til at holde gravstedet i sømmelig stand ikke, sender menighedsrådet en påmindelse til gravstedsindehaveren om at få bragt forholdet i orden snarest. Af påmindelsen fremgår, at hvis forholdene ikke bringes i orden, vil gravstedet blive ryddet. Af påmindelsen fremgår endvidere, at menighedsrådet mod betaling kan overtage vedligeholdelsen af gravstedet, og at gravstedsindehaveren skal kontakte menighedsrådet inden fristens udløb, hvis der ønskes indgået en aftale med menighedsrådet om vedligeholdelse.
*Stk. 3.* Hvis gravstedsindehaveren ikke har bragt forholdene i orden eller henvendt sig ved fristens udløb, sættes et skilt på gravstedet, hvor gravstedsindehaveren opfordres til at henvende sig til menighedsrådet indenfor 1 måned.
*Stk. 4.* Henvender gravstedsindehaveren sig ikke inden for fristens udløb, kan menighedsrådet rydde gravstedet.

Stk 5. Der må kun anbringes gravminder, der i art, størrelse, udforming, materiale samt inskription ikke adskiller sig væsentligt fra de gravminder, der i forvejen findes på kirkegården.

Stk 6. Er gravminder, der ikke overholder ovenstående krav, blevet anbragt, kan de af menighedsråd/provstiudvalg forlanges fjernet.

**§ 21.** Kirkegården hæfter ikke for skader på gravminder, beplantning eller andet på gravstederne, forårsaget af naturbegivenheder, hærværk og vold eller lignende.

**J. Takster**

**§ 22.** Takster for erhvervelse og fornyelse af brugsret til gravsteder samt takster for vedligeholdelse af gravsteder og andre ydelser m.v. fremgår af kirkegårdens takstblad, som kan ses på \_www.hobro mariager provsti.dk\_\_\_\_\_\_\_\_\_\_\_\_\_\_\_\_\_\_\_\_\_\_\_[indsæt evt. link].

**K. Ordensbestemmelser**

**§ 23.**

1) Alle er velkommen til at benytte kirkegården og dens faciliteter

2) Kirkegården er et indviet sted. Vis derfor tilbørlig hensyn

3) Intet arbejde må udføres på kirkegården på en sådan måde, at det kan være til gene for gudstjenesten eller andre kirkelige handlinger.

4) Kirkegårdens dige og gravstedernes hække må ikke gennembrydes.

5) Nummerpæle på gravstederne er kirkegårdens ejendom og må ikke flyttes eller fjernes.

6) Kirkegårdens låger skal holdes lukkede.

7) Hunde skal føres i snor.

8) Cykling på kirkegården er ikke tilladt.

9) Ukrudtsbekæmpende kemiske midler må ikke anvendes på kirkegården.

10) Der må ikke anvendes plastik eller lignende materialer som underlag for ralbelægning på gravsteder eller andre arealer.

11) Bænke må kun opstilles på gravstederne med menighedsrådets samtykke.

12) Beskadigelse af træer, hegn og beplantninger, fjernelse af blomster eller planter fra kirkegården eller andres gravsteder, beskadigelse af

 gravminder og lignende kan medføre erstatningsansvar og evt. tillige strafansvar.

13) Graveren er regulativmæssigt forpligtiget til at påtale enhver krænkelse af kirkegårdens orden og fred og til at indberette krænkelser af

 nærværende ordensbestemmelser til menighedsrådet.

14) Til udsmykning af gravstedet anbefales at bruge naturmaterialer.

 Ved tvivlsspørgsmål: Spørg graversen.

Øls-Hørby-Døstrup Menighedsråd, den 25.oktober 2022

Godkendt af \_\_\_\_\_\_\_\_\_\_\_\_\_\_\_\_\_ Provstiudvalg (dato)